
KLAUSIMAS. Prašome paaiškinti Pirkimo sąlygų 3 priedo 2 punkte nustatytą kvalifikacijos reikalavimą. Ar tiekėjo savo lėšomis sukurtas, faktiškai įgyvendintas ir rinkai pateiktas dirbtinio intelekto technologijomis paremtas skaitmeninis produktas, neturintis atskiro išorinio užsakovo / paslaugų gavėjo, būtų laikomas tinkamu įgyvendintu projektu šiam kvalifikacijos reikalavimui pagrįsti? Jeigu taip, prašome paaiškinti, kokiais dokumentais tokį projektą reikėtų pagrįsti ir kaip tokiu atveju pildyti įgyvendintų projektų sąrašo laukus „Sutarties numeris ir data“ bei „Duomenys apie gavėją“.

ATSAKYMAS. Reikalavime aiškiai įvardyta, kad tiekėjas turi būti įgyvendinęs bent 1 (vieną) projektą, kurio rezultatas buvo DI technologijomis paremtas skaitmeninis sprendimas arba DI technologijomis paremtų sprendimų vystymui reikalingi skaitmeniniai ištekliai. Atsižvelgiant į tai, kad šiuo reikalavimu siekiama, jog pirkimo laimėtojas būtų patyręs tiekėjas, raktinis žodis „įgyvendinęs“ reiškia, kad neužtenka, jog tiekėjas būtų tik sukūręs produktą. Tiekėjo sukurti produktai turi būti realiai veikiantys. Tiekėjas turi pagrįsti, jog jo sukurtas produktas buvo/yra naudojamas išorinio užsakovo/paslaugų gavėjo.


